open-index/open-wikipedia-markdown huggingface dataset:
Λι Τσινγκ Γιουν

Ο **Λι Τσινγκ Γιουν** ή **Λι Τσινγκ Γουέν** (*李清云*, 1677– 6 Μαΐου 1933) ήταν Κινέζος βοτανολόγος. Υποστήριζε ότι είχε γεννηθεί το 1736, ενώ αμφισβητείται από κάποια αρχεία που δείχνουν ότι γεννήθηκε το 1677. Τόσο η υποτιθέμενη διάρκεια ζωής των 197 χρόνων όσο και τα 256 χρόνια, υπερβαίνουν κατά πολύ τη μεγαλύτερη επιβεβαιωμένη διάρκεια ζωής των 122 ετών και 164 ημερών της Γαλλίδας Ζαν Καλμάν. Η πραγματική ημερομηνία γέννησής του δεν προσδιορίστηκε. Είχε αναφερθεί ότι ήταν δάσκαλος πολεμικών τεχνών, βοτανολόγος και σύμβουλος τακτικής. Ασχολήθηκε με τις πολεμικές τέχνες και κυρίως με την ισορροπία σώματος και μυαλού, μάλιστα προσελήφθη το 1749, σε ηλικία ήδη 71 χρόνων, από τον κινέζικο στρατό ως γυμναστής της αυτοκρατορικής φρουράς.

## Θρύλος
### Μακροζωία
Το άρθρο «Tortoise-Pigeon-Dog», που δημοσιεύθηκε στο τεύχος του περιοδικού *[[Time]]* της 15ης Μαΐου 1933, έχει μια έκθεση σχετικά με την ιστορία του, και περιλαμβάνει την απάντηση του Li Ching-Yuen για το μυστικό της μακροζωίας του:

* Ήσυχο μυαλό
* Καθίστε σαν χελώνα
* Περπατήστε ζωηρά σαν ένα περιστέρι
* Κοιμηθείτε σαν ένα σκυλί

## Παραπομπές


## Εξωτερικοί σύνδεσμοι
* Chi Kung – Qigong – Meditation 
* CEMETRAC - Centro de Estudos da Medicina Tradicional e Cultura Chinesa 
* Tortoise-Pigeon-Dog  - Time άρθρο για τον Λι Τσινγκ Γιουν (15 Μαΐου 1933)

Λι Τσινγκ Γιουν
Φραγκούλιας Λακωνίας

Ο **Φραγκούλιας** είναι οικισμός της τοπικής κοινότητας Δρυάλου, της δημοτικής ενότητας Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου..

Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου.

## Γεωγραφικά στοιχεία
Ο Φραγκούλιας βρίσκεται στη νοτιοδυτική Λακωνία, στη δυτική Μάνη (του Μεσσηνιακού Κόλπου), στο εσωτερικό του όρμου Λαγκαδάκι. Έχει μέσο σταθμικό υψόμετρο 260 και απέχει από τη Σπάρτη 80 χλμ. περίπου, προς τα ΝΝΔ.

## Πληθυσμικά στοιχεία
Η εξέλιξη πληθυσμού του οικισμού έχει ως εξής: κάτοικοι  26 (1920) 22 (1940) 31 (1951) 22 (1961), 7 (1971), 14 (2001), 14 (2011).

## Διοικητικές μεταβολές μέχρι τον «Καλλικράτη»
* 18/12/1920 Αναγνώριση του οικισμού και προσάρτησή του στην κοινότητα Δρυάλου
* Με το ΦΕΚ 136Α – 30/08/1994, ο οικισμός αποσπάστηκε από την κοινότητα Δρυάλου και προσαρτήθηκε στο δήμο Διρού
* Με το ΦΕΚ 244Α – 4/12/1997 ο οικισμός αποσπάστηκε από τον δήμο Διρού και προσαρτήθηκε στο δήμο Οιτύλου
* Με το ΦΕΚ 87Α – 7/06/2010 αποσπάστηκε από το δήμο Οιτύλου και προσαρτήθηκε στο δήμο Ανατολικής Μάνης
## Αξιοθέατα
* Ο Ιερός Ναός Αγίου Πέτρου στα βόρεια του οικισμού
* Ο κοιμητηριακός Ιερός Ναός Μεταμόρφωσης του Σωτήρος στα βόρεια του οικισμού
* Ο Ιερός Ναός Αγίου Ιωάννη στα βόρειανατολικά του οικισμού
* Η Μονή Παναγίας Φανερωμένης στα δυτικά του οικισμού
* Η βραχώδης παραλία Άρτσι στον όρμο Λαγκαδάκι 

## Παραπομπές


## Πηγές
* Ελληνική Στατιστική Αρχή (ΕΣΑ)
* http://www.statistics.gr
* http://www.eetaa.gr

## Εξωτερικοί σύνδεσμοι
* http://www.ethnos.gr/article.asp?catid=23521&subid=11&pubid=11418958&imgid=9391539
* https://web.archive.org/web/20160305123915/http://arxeio.speleo.gr/htmls/lakon1.html

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Χούιτεν Πικ

μικρογραφία|Χούιτεν Πικ
Το **Χούιτεν Πικ** (, *κυρ.* *"ψυχρή κορυφή"*,  Κινεζική 友誼峰 Yǒuyì Fēng, *κυρ.* *"κορυφή της φιλίας"*) είναι το υψηλότερο σημείο στη Μογγολία, 2,5&nbsp;χλμ βόρεια στο τριεθνές Ναϊράμνταλ Πικ.

## Γεωγραφία
Η κορυφή βρίσκεται στην επαρχία Σιντζιάνγκ Ουιγούρ στο δυτικό άκρο της χώρας στα σύνορα με την Κίνα. Το ύψος της κορυφής είναι 4.374 μ και είναι μόνιμα χιονοσκέπαστη. Είναι μία από τις πέντε ιερές κορυφές των ορέων Ταβάν Μπογκντ, ανάμεσα στη Ρωσία, τη Μογγολία και την Κίνα.

## Γεωλογία
Γεωλογικά το βουνό, αποτελεί ασκολουθεί τη γεωλογία του βόρειου τεκτονικού τμήματος της Μογγολίας και αποτελείται από εκρηξιγενή και μεταμορφωσιγενή πετρώματα, καθώς και ιζηματογενή συμπλέγματα από την έναρξη της Νεογενούς έως τη σύγχρονη εποχή. Οι γρανίτες της περιοχής είναι αποτέλεσμα ηφαιστειακής δράσης, ενώ η καινοζωικές ζώνες παρέχουν μαρτυρία σημαντικής ηφαιστειακής δραστηριότητας κατά το παρελθόν.

## Ορειβασία
Η πρώτη ανάβαση του Χούιτεν Πικ φέρεται ότι έγινε το 1963 από Πολωνούς και Μογγόλους ορειβάτες με αποστολή της μογγολικής κυβέρνησης. Εξαιτίας της απομόνωσής του και της δυσκολίας προσέγγισής του, το βουνό θεωρείται πρόκληση για τους ορειβάτες. Η τυπική διαδρομή για το βουνό περιλαμβάνει ανάβαση του παγετώνα Ποτίνιι στην κατασκήνωση βάσης στα 3.100 μ. και κατόπιν στην Βόρεια Όψη. Σε άλλες διαδρομές ακολουθείται η Νότια Όψη και 2.000 μέτρα αναρρίχηση σε πεδίο πάγου/χιονιού. Η ΝΑ κόψη περιλαμβάνει μεικτό πεδίο βράχου και πάγου.

## Σημειώσεις παραπομπές


## Εξωτερικοί σύνδεσμοι
* Peaklist.org: China  II, Sinkiang - Xinjiang
* 
* "Mt Khuiten" on Peakware

Κατηγορία:Οροσειρά Αλτάι
Κατηγορία:Βουνά της Κίνας
Κατηγορία:Βουνά της Μογγολίας
Νικόλαος Καζαντζής

Ο **Νικόλαος Καζαντζής** του Παναγιώτη (γενν. 1892)  ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Ιωαννίνων και υφυπουργός.

## Βιογραφία
Εργάστηκε ως δικηγόρος.

Στις εκλογές του 1946 εξελέγη βουλευτής Ιωαννίνων με την Ηνωμένη Παράταξη Εθνικοφρόνων (Λαϊκό Κόμμα).
Επανεξελέγη βουλευτής Ιωαννίνων με το Λαϊκό Κόμμα το 1950.

Υπηρέτησε ως υφυπουργός Γενικός Διοικητής Ηπείρου στην κυβέρνηση του Κωνσταντίνου Τσαλδάρη  από τις 4 Νοεμβρίου 1946 ως τις 24 Ιανουαρίου 1947.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με το Λαϊκό Κόμμα
Restless and Wild

***Restless and Wild*** είναι ο τίτλος του τέταρτου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 2 Οκτωβρίου του 1982 στην Ευρώπη και τον Μάρτιο της επόμενης χρονιάς στην Αμερική και την Μεγάλη Βρετανία. Η ηχογράφηση του άλμπουμ πραγματοποιήθηκε στα "Dierks Studios" της Κολωνίας.

Ο Χέρμαν Φρανκ αναφέρεται στον δίσκο, αλλά εντάχθηκε στο συγκρότημα μετά το τέλος των ηχογραφήσεων, με όλα τα μέρη κιθάρας να παίζονται από τον Βολφ Χόφμαν.

Ο δίσκος αυτός χαρακτηρίζεται ως ένα από τα πρώτα speed metal άλμπουμ, με το τραγούδι "*Fast as a Shark*" να θεωρείται το πρώτο thrash metal τραγούδι όλων των εποχών. Επίσης, ένα από τα γνωστότερα τραγούδια του συγκροτήματος, το "*Princess of the Dawn*" κλείνει τον δίσκο. Το κομμάτι αυτό περιλαμβάνει ένα πέρασμα από την κιθάρα του Χόφμαν, το οποίο θυμίζει μαντολίνο στο πέμπτο λεπτό, όπου ο κιθαρίστας ηχογράφησε στη μισή ταχύτητα και μετά έβαλε την ηχογράφηση να ακουστεί σε κανονική ταχύτητα.

Το "*Restless and Wild*" ήταν ο πρώτος δίσκος των Accept που μπήκε στους καταλόγους επιτυχιών, αφού ανέβηκε στα τσαρτ της Μεγάλης Βρετανίας, της Σουηδίας και της Ολλανδίας.

## Τραγούδια του δίσκου
**1. Fast as a Shark** *(Dirkschneider, Hoffmann, Baltes, Kaufmann)* - 3:48
**2. Restless and Wild** *(Dirkschneider, Hoffmann, Baltes, Kaufmann, Smith-Diesel)* - 4:10
**3. Ahead of the Pack** *(Dirkschneider, Hoffmann, Baltes, Kaufmann)* - 3:22
**4. Shake Your Heads** *(Dirkschneider, Hoffmann, Baltes, Kaufmann)* - 4:00
**5. Neon Nights** *(Dirkschneider, Hoffmann, Baltes, Kaufmann, Deaffy, Smith-Diesel)* - 6:00
**6. Get Ready** *(Dirkschneider, Hoffmann, Baltes, Kaufmann, Smith-Diesel)* - 3:49
**7. Demon's Night** *(Dirkschneider, Hoffmann, Baltes, Kaufmann)* - 4:34
**8. Flash Rockin' Man** *(Dirkschneider, Hoffmann, Baltes, Kaufmann)* - 4:24
**9. Don't Go Stealing My Soul Away** *(Dirkschneider, Hoffmann, Baltes, Kaufmann, Smith-Diesel)* - 3:15
**10. Princess of the Dawn** *(Dirkschneider, Hoffmann, Baltes, Kaufmann, Deaffy, Smith-Diesel)* - 6:15

## Θέσεις τσαρτ
***Restless and Wild*** *(άλμπουμ)*

***Επίσημη κυκλοφορία: [[2 Οκτωβρίου]] [[1982]]***

## Τα μέλη των Accept
Το "*Restless and Wild*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Χέρμαν Φρανκ]]** - κιθάρα
* **[[Πέτερ Μπάλτες]]** - μπάσο, φωνητικά
* **[[Στέφαν Κάουφμαν]]** - τύμπανα, φωνητικά

## Παραπομπές


## Πηγές
* Restless and Wild - Accept | Songs, Reviews, Credits, Awards | AllMusic
* Accept - Restless and Wild - Reviews - Encyclopaedia Metallum: The Metal Archives
* starling.rinet.ru - Restless and Wild

Κατηγορία:Άλμπουμ του 1982
Κατηγορία:Άλμπουμ των Accept
Γκολφ στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** στο Παρίσι διεξήχθησαν δύο αγωνίσματα **[[γκολφ]]**, το ατομικό ανδρών και το ατομικό γυναικών. Ήταν η πρώτη φορά που διεξήχθησαν αγωνίσματα γκολφ στους Ολυμπιακούς Αγώνες. Στα αγωνίσματα έλαβαν μέρος συνολικά 22 αθλητές από τέσσερις χώρες. Οι δύο αγώνες έγιναν στις 2 και 3 Οκτωβρίου 1900 αντίστοιχα στον "Όμιλο Κοπιέν" (γαλλικά: *Compiègne Club*), 80 χιλιόμετρα βόρεια από το Παρίσι.

## Συμμετέχουσες χώρες
Οι τέσσερις χώρες που συμμετείχαν είναι οι εξής (σε παρένθεση ο αριθμός των αθλητών):

*  Γαλλία (10)
*  Μεγάλη Βρετανία (4)
*  Ηνωμένες Πολιτείες (8)

## Σύνοψη αποτελεσμάτων

## Πίνακας μεταλλίων

## Παραπομπές


## Πηγές
* International Olympic Committee medal winners database.
* 
* 

## Εξωτερικοί σύνδεσμοι
* La 84 Foundation: 1900 Report
Γκολφ στους Θερινούς Ολυμπιακούς Αγώνες 1900 – Ατομικό ανδρών

Το **ατομικό ανδρών** ήταν ένα από τα δύο αγωνίσματα στο πρόγραμμα του γκολφ στους Θερινούς Ολυμπιακούς Αγώνες του 1900. Στον αγώνα που διεξήχθη στις 2 Οκτωβρίου, έλαβαν μέρος συνολικά 12 αθλητές από τέσσερις χώρες.

## Σύνοψη αγωνίσματος
Οι αθλητές στο ατομικό ανδρών έπαιξαν δύο γύρους (36 τρύπες) αθροίζοντας τους βαθμούς του κάθε γύρου στη συνολική βαθμολογία τους. Ο Αμερικανός Τσαρλς Σαντς πήρε την πρώτη θέση με 167 βαθμούς στο σύνολο, ενώ στη δεύτερη και τρίτη θέση ακολούθησαν οι Βρετανοί Γουόλτερ Ράδερφορντ και Ντέιβιντ Ρόμπερτσον αντίστοιχα. Παραμένουν γνωστές μόνο δύο από τις βαθμολογίες των αθλητών στους γύρους του αγωνίσματος, για τους υπόλοιπους είναι γνωστή μόνο η συνολική βαθμολογία στο αγώνισμα.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Γκολφ
Κατηγορία:Γκολφ
Γκολφ στους Θερινούς Ολυμπιακούς Αγώνες 1900 – Ατομικό γυναικών

Το **ατομικό γυναικών** ήταν ένα από τα δύο αγωνίσματα στο πρόγραμμα του γκολφ στους Θερινούς Ολυμπιακούς Αγώνες του 1900. Στον αγώνα που διεξήχθη στις 3 Οκτωβρίου, έλαβαν μέρος συνολικά 10 αθλήτριες από δύο χώρες. Ήταν η μοναδική φορά που διεξήχθη αγώνισμα γκολφ γυναικών σε Ολυμπιακούς Αγώνες.

## Σύνοψη αγωνίσματος
Οι αθλήτριες στο ατομικό γυναικών έπαιξαν μισό γύρο (9 τρύπες) για τη συνολική βαθμολογία τους. Η αμερικανίδα αθλήτρια Μάργκαρετ Ιβές Άμποτ πήρε την πρώτη θέση με 47 βαθμούς, ενώ στη δεύτερη και τρίτη θέση ακολούθησαν οι επίσης αμερικανίδες Πολίν Γουίτιερ και Ντάρια Πρατ με 49 και 53 βαθμούς αντίστοιχα.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Γκολφ
Κατηγορία:Γκολφ
Παναγιώτης Κοϊβέρογλου

Ο **Παναγιώτης Κοϊβέρογλου** (γεν. Καβάλα, 28 Αυγούστου 1954, ύψος 1,78 μ.) είναι Έλληνας παλαίμαχος ποδοσφαιριστής που αγωνιζόταν στη θέση του γκολκίπερ, ο οποίος πραγματοποίησε 169 επίσημες συμμετοχές στο πρωτάθλημα της Α΄ Εθνικής κατηγορίας.

Ο Κοϊβέρογλου ξεκίνησε τη σταδιοδρομία του από την ομάδα του Βύρωνα Καβάλας. Συνέχισε στον Α.Ο. Καβάλας το καλοκαίρι του 1973, παραμένοντας στην ομάδα επί οκτώ συνεχόμενες σεζόν μέχρι το 1981 και λαμβάνοντας μέρος σε 139 αγώνες πρωταθλήματος Α΄ Εθνικής. Πρωτοεμφανίστηκε στον ΑΟΚ την περίοδο 1973-1974 όπου είχε 3 συμμετοχές τότε ως αναπληρωματικός του Παντελάκου. Την τριετία 1979-1981 απουσίασε από μόλις δύο επίσημους αγώνες, ενώ το 1975-76 αναδείχθηκε πρωταθλητής του Βορείου Ομίλου της Β΄ Εθνικής.

Τη σεζόν 1981-82 κάνοντας χρήση του θεσμού της οκταετίας, αγωνίσθηκε με τη φανέλα του ΟΦΗ σε 11 αγώνες. Το Δεκέμβριο του 1982 μεταπήδησε στην ομάδα της Καστοριάς, πραγματοποιώντας 19 συμμετοχές ενώ στη συνέχεια αγωνίστηκε στην Ξάνθη. Τη σεζόν 1984-85 επέστρεψε και αγωνίστηκε στην Καβάλα, πραγματοποιώντας 20 συμμετοχές.

## Πηγές
* Γεώργιος Παγιωτέλης, "Το Έπος της Α΄Εθνικής", ένθετη έκδοση περιοδικού "ΟΙ ΠΑΓΚΟΣΜΙΟΙ", τεύχη ετών 1994-1996
* "40 Χρόνια Ποδόσφαιρο & ΠΡΟ-ΠΟ", έκδοση εφημερίδας "Προπόραμα", 2000
* Διεθνής στατιστική ιστοσελίδα για το ποδόσφαιρο

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Καστοριάς
Λευτέρης Βουρνάς

Ο **Λευτέρης Βουρνάς** (Αθήνα, 1942  - Βούλα, 1 Ιουλίου 1987) ήταν Έλληνας ηθοποιός που ειδικευόταν σε ρόλους "ζεν πρεμιέ". Απόφοιτος της Δραματικής Σχολής Σταυράκου, πραγματοποίησε την πρώτη του εμφάνιση στο θεατρικό σανίδι το 1962, μετέχοντας στο έργο "Τα Κόκκινα Φανάρια". Έλαβε μέρος σε πολλές θεατρικές παραστάσεις, κινηματογραφικές ταινίες, τηλεοπτικές σειρές, αλλά και σε παραγωγές βίντεο. Τα τελευταία χρόνια της ζωής του υπέφερε από ψυχολογικά προβλήματα, τα οποία είχαν σαν κατάληξη την αυτοκτονία του, την 1η Ιουλίου του 1987, σε ηλικία μόλις 45 ετών.

## Φιλμογραφία

### Βιντεοταινίες

### Τηλεόραση

### Τηλεπαιχνίδια

### Μαγνητοσκοπημένες θεατρικές παραστάσεις

## Θέατρο

Συμπληρωματικός κατάλογος θεατρικών παραστάσεων

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Πηγές
* 90lepta.com

## Παραπομπές

## Εξωτερικοί σύνδεσμοι
* 

Κατηγορία:Αυτόχειρες καλλιτέχνες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Διελκυστίνδα στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** στο Παρίσι διεξήχθη για πρώτη φορά το αγώνισμα της **[[διελκυστίνδα]]ς** ανδρών σε Ολυμπιακούς Αγώνες. Οι Ηνωμένες Πολιτείες απέσυραν την ομάδα τους λόγω διασταύρωσης του προγράμματος με άλλους αγώνες που συμμετείχαν οι αθλητές της, έτσι στους αγώνες έλαβαν μέρος συνολικά 12 αθλητές από τρεις χώρες.

## Συμμετέχουσες χώρες
Οι τρεις χώρες που συμμετείχαν είναι οι εξής (σε παρένθεση ο αριθμός των αθλητών):

*  Γαλλία (6)
*  Δανία (3)
*  Σουηδία (3)

## Σύνοψη αγωνίσματος
290px|μικρογραφία|δεξιά|Στιγμιότυπο από τον αγώνα
Έλαβαν μέρος δύο ομάδες (συνολικά 12 αθλητές) και διεξήχθη μόνο ένας αγώνας στις 16 Ιουλίου 1900. Ο αγώνας είχε τρεις γύρους και νικήτρια ομάδα ήταν αυτή που θα κέρδιζε τους δύο. Η μικτή ομάδα της Δανίας και της Σουηδίας κέρδισε εύκολα τους δύο πρώτους γύρους έναντι της Γαλλίας και αναδείχτηκε νικήτρια. Ήταν το πρώτο χρυσό Ολυμπιακό μετάλλιο για τη Σουηδία.

## Τελική κατάταξη

## Πίνακας μεταλλίων

## Παραπομπές


## Πηγές
* International Olympic Committee medal winners database.
* 
* 

## Εξωτερικοί σύνδεσμοι
* La 84 Foundation: 1900 Report
Συνάρτηση ωφελιμότητας Φρίντμαν-Σάβατζ

Η **συνάρτηση ωφελιμότητας Φρίντμαν-Σάβατζ** είναι η θεωρία που ανέπτυξαν σε εργασία τους ο Μίλτον Φρίντμαν και ο Λέοναρντ Σάβατζ το 1948, η οποία υποστήριξε ότι η καμπυλότητα της συνάρτησης ωφελιμότητας ενός ατόμου διαφέρει με βάση το μέγεθος του πλούτου κάθε ατόμου. Αυτή η καμπύλη της συνάρτησης ωφελιμότητας θα μπορούσε έτσι να εξηγήσει γιατί ένα άτομο είναι δεκτικό στον κίνδυνο όταν έχει περισσότερο πλούτο (π.χ., αγοράζοντας λαχείο) ενώ αποστρέφεται τον κίνδυνο όταν είναι φτωχότερο (π.χ., αγοράζοντας ασφάλιση). Η συνάρτηση έχει χρησιμοποιηθεί ευρέως, μεταξύ άλλων, στον τομέα της Οικονομικής Ιστορίας για να εξηγήσει γιατί το τζογάρισμα σε κοινωνικά πλαίσια δεν σημαίνει απαραίτητα ότι η κοινωνία είχε τρελαθεί.

## Προσθήκες
Τέσσερα χρόνια μετά τη δημοσίευση του αρχικού άρθρου, ο Χάρυ Μάρκοβιτς, πρώην φοιτητής του Φρίντμαν, υποστήριξε ότι μερικές από τις επιπτώσεις της συνάρτησης ωφελιμότητας Φρίντμαν-Σάβατζ ήταν παράδοξες. Συγκεκριμένα, ο υπαινιγμός της ότι εκείνοι που βρίσκονται στο υψηλότερο επίπεδο εσόδων ποτέ δεν θα αναλάμβαναν κινδύνους. Η λύση του ήταν να σχετίσει την καμπυλότητα της συνάρτησης ωφελιμότητας ενός ατόμου με τις αυξήσεις σε πλούτο. Αυτό περιλάμβανε τον ορισμό του «κανονικού» ατομικού επιπέδου εσόδων, ως καθοριστικό για τα κέρδη ωφέλειας από «ψυχαγωγικές επενδύσεις» (η ψυχολογική ωφέλεια που αποκτάται από την πράξη του τζόγου), και τη μέτρηση των αποκλίσεων από το αρχικό επίπεδο ωφέλειας στο «κανονικό» επίπεδο εισοδήματος.

## Παραπομπές


Κατηγορία:Μίλτον Φρίντμαν
Κατηγορία:Οικονομικές θεωρίες
Λέανδρος Ρακιντζής

Ο **Λέανδρος-Σωκράτης Ρακιντζής** (γεν. Καβάλα, 18 Φεβρουαρίου 1938, με καταγωγή από τη Σάμο) είναι Έλληνας διαπρεπής νομικός και οικονομολόγος, ανώτατος κρατικός υπάλληλος και πολιτικός. 

Σπούδασε εγκυκλίως στη Χίο και το 1957 πέρασε με επιτυχία τις εισαγωγικές εξετάσεις για τη Νομική Σχολή, της οποίας αναδείχθηκε πτυχιούχος το 1962. Στη συνέχεια εισήχθη στο Τμήμα Πολιτικών και Οικονομικών Επιστημών του Πανεπιστημίου Αθηνών από το οποίο απεφοίτησε σε σύντομο χρόνο και ακολούθως έλαβε μεταπτυχιακό δίπλωμα στο Ευρωπαϊκό Δίκαιο από το Πανεπιστήμιο King’s College του Λονδίνου, ενώ παράλληλα αναδείχθηκε διδάκτορας επί τιμή στο Πάντειο Πανεπιστήμιο. Στα νεανικά του χρόνια υπήρξε αθλητής του Ν.Ο. Χίου

Η καριέρα του ως δικηγόρος άρχισε το 1964, ενώ δυο χρόνια αργότερα διορίσθηκε κατόπιν επιτυχούς διαγωνισμού στο Δικαστικό Σώμα. Υπηρέτησε κατά σειρά ως Πάρεδρος, Πρωτοδίκης, Πρόεδρος Πρωτοδικών, Εφέτης και Πρόεδρος Εφετών, σε διάφορα δικαστήρια της χώρας. Το 1974 ανέλαβε για ένα έτος υπηρεσιακός δήμαρχος Αιγάλεω. Ήταν κληρωτό μέλος του Ανώτατου Ειδικού Δικαστηρίου στην υπόθεση της ΑΓΕΤ Ηρακλής, εκδίδοντας το σχετικό απαλλακτικό βούλευμα για τον πρώην πρωθυπουργό Κων. Μητσοτάκη στα 1994.

Δίδαξε στην Ανωτάτη Πυροσβεστική Σχολή, ενώ υπήρξε μέλος πολλών νομοπαρασκευαστικών επιτροπών και αντιπρόσωπος στη νομική επιτροπή της ΕΟΚ. Το 1998 προήχθη σε Αρεοπαγίτη. Διετέλεσε πρόεδρος του Ανώτατου Δικαστικού Συμβουλίου, του Δ.Σ. του Εφετείου Αθηνών, ενώ θήτευσε σαν πρόεδρος σε Υπηρεσιακά και Πειθαρχικά Συμβούλια διαφόρων άλλων υπηρεσιών του Δημοσίου.  Χρημάτισε επίσης γενικός γραµµατέας του Συνδέσµου Ανώτερων και Ανώτατων Δικαστικών Λειτουργών. Από το 2004 ως το 2016 ήταν Γενικός Επιθεωρητής Δημόσιας Διοίκησης. Παρίσταται σε διεθνή συνέδρια και μετέχει στο συντονιστικό συμβούλιο κατά της διαφθοράς. Είναι παντρεµένος µε τη φιλόλογο Ιωάννα Σταµούλη και έχουν αποκτήσει δυο παιδιά.

## Τιμητικές διακρίσεις
Στο Λέανδρο Ρακιντζή έχουν απονεμηθεί οι κάτωθι τιμητικοί τίτλοι:

* Ανώτερος Ταξιάρχης του Τάγματος της Τιμής.
* Μεγαλόσταυρος του Τάγµατος του Αγίου Μάρκου του πατριαρχείου της Αλεξάνδρειας.

## Παραπομπές


Κατηγορία:Δικαστικοί
Κατηγορία:Δήμαρχοι Αιγάλεω
Ποδοσφαιρική Ένωση Βορείου Αμερικής

Η **Ποδοσφαιρική Ένωση Βορείου Αμερικής** (αγγλικά: *North American Football Union*, **NAFU**) αποτελεί περιφερειακή οντότητα της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Μέλη της αποτελούν οι εθνικές ομοσπονδίες ποδοσφαίρου της βορειοαμερικανικής ζώνης.

## Μέλη

Αν και γεωγραφικά ανοίκει στην Βόρεια Αμερική, η Ποδοσφαιρική Ομοσπονδία των Βερμούδων είναι μέλος της Ποδοσφαιρικής Ένωσης Καραϊβικής (CFU).

## Διοργανώσεις
### Εθνικές ομάδες
Οι εθνικές ομάδες των τριών ομοσπονδιών προκρίνονται αυτόματα στην τελική φάση του Γκολντ Καπ, οπότε δεν υπάρχει προκριματική φάση για τη ζώνη αυτή, σε αντίθεση με τα προκριματικά της Ποδοσφαιρικής Ένωσης Κεντρικής Αμερικής (UNCAF) και της Ποδοσφαιρικής Ένωσης Καραϊβικής (CFU). Ωστόσο, ως μέλη της CONCACAF αγωνίστηκαν σε δύο διοργανώσεις πριν από το Γκολντ Καπ. 

* Κύπελλο Εθνών Βορείου Αμερικής 1990
* Κύπελλο Εθνών Βορείου Αμερικής 1991

### Σύλλογοι

Η ΣουπερΛίγκα Βορείου Αμερικής ήταν μια διασυλλογική διοργάνωση μεταξύ δύο πρωταθλημάτων της βορειοαμερικανικής ζώνης που διήρκεσε το διάστημα 2007-2010. Ήταν μια επίσημη διοργάνωση επικυρωμένη από την CONCACAF, αλλά δεν τη διοργάνωνε η ομοσπονδία. Όταν χρησιμοποιήθηκαν προκριματικά για το ΚΟΝΚΑΚΑΦ Τσάμπιονς Καπ όσον αφορά τη βορειοαμερικανική ζώνη, οι σύλλογοι των της Ποδοσφαιρικής Ομοσπονδίας των Βερμούδων αγωνίζονταν εναντίον μεξικανικών ή/και αμερικανικών συλλόγων.

## Παραπομπές


## Eξωτερικοί σύνδεσμοι
* Επίσημη ιστοσελίδα της CONCACAF

Κατηγορία:Ποδοσφαιρικές ομοσπονδίες
Κωνσταντίνος Καζαντζής

Ο **Κωνσταντίνος Καζαντζής** (1864 - 1927) ήταν Έλληνας λόγιος, δικηγόρος, καπνέμπορος και πολιτικός. Ασχολήθηκε και με τη δημοσιογραφία. Υπηρέτησε ως Γενικός Διοικητής Δυτικής Μακεδονίας και έπειτα Σάμου.

## Βιογραφία
Γεννήθηκε στα Ιωάννινα. Σπούδασε Νομικά στο Πανεπιστήμιο των Αθηνών και έπειτα στη Γερμανία, όπου αναγορεύτηκε διδάκτορας. Μετανάστευσε στις ΗΠΑ και επέστρεψε στην ιδιαίτερη πατρίδα του μετά τους Βαλκανικούς Πολέμους. Κατά την παραμονή του στις ΗΠΑ στα 1914 ήταν εκπρόσωπος των Ηπειρωτών Αμερικής και από τη θέση αυτή υποστήριξε τις ελληνικές θέσεις ως προς το ζήτημα της Βορείου Ηπείρου. Ήταν αντίπαλος του Ελευθερίου Βενιζέλου και εξελέγη βουλευτής δύο φορές, στις εκλογές του Μαΐου και του Δεκεμβρίου του 1915.
Άφησε συγγραφικό έργο. Σε μερικά έργα χρησιμοποίησε το εκδοτικό ψευδώνυμο Γούσιας Παπακαζανάς. Το έργο του "Ιστορίες της Πατρίδος μου" (1910) ήταν το πρώτο ολοκληρωμένο λογοτεχνικό κείμενο που τυπώθηκε στην ελληνική γλώσσα στις ΗΠΑ.

Πέθανε στην Κέρκυρα το 1927.

## Έργα
*"Ιστορίες της πατρίδος μου" (πρώτη δημοσίευση στον Τύπο το 1909, έκδοση σε βιβλίο το 1910), διηγήματα. Επιμέλεια: Γιώργος Καλογεράς, Τυπωθήτω 2001, σελ. 290, ISBN 9789608041776

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Ιωαννίνων
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λόγιοι του 19ου αιώνα
Practice What You Preach

***Practice What You Preach*** είναι ο τίτλος του τρίτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 4 Αυγούστου του 1989 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Άλεξ Περιάλας στα "Fantasy Studios" της Καλιφόρνια.

Αυτό ήταν το πρώτο άλμπουμ του συγκροτήματος που ανέβηκε στο Top-100 του Billboard στις Ηνωμένες Πολιτείες, φθάνοντας μέχρι το # 77, ενώ στην Μεγάλη Βρετανία σκαρφάλωσε μέχρι το # 40. Μέχρι τον Ιούνιο του 1992, ο δίσκος είχε πουλήσει πάνω 450.000 αντίτυπα παγκοσμίως.

Για το ομώνυμο κομμάτι, όπως και το "*The Ballad*" γυρίστηκαν βίντεο κλιπ, ανεβάζοντας ακόμη περισσότερο την δημοτικότητα του συγκροτήματος με την προβολή τους από το τηλεοπτικό δίκτυο "MTV".

Για την προώθηση του "*Practice What You Preach*", οι Testament περιόδευσαν στις Ηνωμένες Πολιτείες τον Οκτώβριο του 1989 μαζί με τους Annihilator και τους Wrathchild America, ενώ συνέχισαν στις αρχές του 1990 στην Ευρώπη. Μετά από μία σύντομη περιοδεία στην Ιαπωνία, πραγματοποίησαν άλλη μία βορειοαμερικανική περιοδεία με τους Savatage, Nuclear Assault, Dark Angel και Dead Horse.

## Τραγούδια του δίσκου
**1. Practice What You Preach** *(Billy, Skolnick, Peterson, Christian, Clemente)* - 5:06
**2. Perilous Nation** *(Billy, Skolnick, Peterson, Christian, Clemente)* - 5:50
**3. Envy Life** *(Billy, Skolnick, Peterson, Christian, Clemente)* - 4:16
**4. Time Is Coming** *(Billy, Skolnick, Peterson, Christian, Clemente)* - 5:26
**5. Blessed In Contempt**(Billy, Skolnick, Peterson, Christian, Clemente)* - 4:12<br />
*'6. Greenhouse Effect** ''(Billy, Skolnick, Peterson, Christian, Clemente)'' - 4:52<br />
**7. Sins of Omission** ''(Billy, Skolnick, Peterson, Christian, Clemente)'' - 5:00<br />
**8. The Ballad** ''(Billy, Skolnick, Peterson, Christian, Clemente)'' - 6:09<br />
**9. Nightmare (Coming Back to You)** ''(Billy, Skolnick, Peterson, Christian, Clemente)'' - 2:20<br />
**10. Confusion Fusion** ''(Billy, Skolnick, Peterson, Christian, Clemente)'' - 3:07

==Θέσεις τσαρτ==
<big>***Practice What You Preach*** ''(άλμπουμ)''</big><br />

***Επίσημη κυκλοφορία: [[4 Αυγούστου]] [[1989]]***


==Τα μέλη των Testament==
Οι μουσικοί οι οποίοι ηχογράφησαν το "''Practice What You Preach''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Άλεξ Σκόλνικ** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Λούι Κλεμέντε''' - τύμπανα

## Παραπομπές


## Πηγές
* Practice What You Preach - Testament | Songs, Reviews, Credits, Awards | AllMusic
* Testament - Practice What You Preach (album review) | Sputnikmusic
* Testament - Practice What You Preach - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1989
The Cry of Love

***The Cry of Love*** είναι ο τίτλος του στούντιο άλμπουμ του Τζίμι Χέντριξ που περιέχει ηχογραφήσεις που πραγματοποίησε από το 1968 μέχρι λίγο πριν τον θάνατο του. Ο δίσκος κυκλοφόρησε σε μορφή δίσκου βινυλίου τον Φεβρουάριο του 1971 μέσω της δισκογραφικής εταιρείας "Reprise Records".

Το μεγαλύτερο μέρος των ηχογραφήσεων πραγματοποιήθηκε στα "Electric Lady Studios" της Νέας Υόρκης το 1970, με τον Χέντριξ στην κιθάρα και τα φωνητικά, τον Μπίλι Κοξ στο μπάσο και τον Μιτς Μίτσελ στα τύμπανα. Ο δίσκος περιλαμβάνει μερικές από τις τελευταίες ηχογραφήσεις που έκανε σε στούντιο ο Χέντριξ πριν τον θάνατο του.

Την παραγωγή του άλμπουμ ανέλαβε ο Έντι Κρέιμερ μαζί με τον Μιτς Μίτσελ, ενώ τα πέντε από τα δέκα κομμάτια του δίσκου είχαν ήδη μιξαριστεί από τον ίδιο τον Τζίμι Χέντριξ.

Το "*The Cry of Love*" ανέβηκε στην δεύτερη θέση των βρετανικών τσαρτ και την τρίτη θέση του Billboard στις Ηνωμένες Πολιτείες, όπου βραβεύθηκε ως πλατινένιο.

## Τραγούδια του δίσκου
**1. Freedom** *(Hendrix)* - 3:24
**2. Drifting** *(Hendrix)* - 3:46
**3. Ezy Ryder** *(Hendrix)* - 4:09
**4. Night Bird Flying** *(Hendrix)* - 3:50
**5. My Friend** *(Hendrix)* - 4:40
**6. Straight Ahead** *(Hendrix)* - 4:42
**7. Astro Man** *(Hendrix)* - 3:37
**8. Angel** *(Hendrix)* - 4:25
**9. In From the Storm** *(Hendrix)* - 3:42
**10. Belly Button Window** *(Hendrix)* - 3:34

## Θέσεις τσαρτ

## Βραβεία
***The Cry of Love*** *(άλμπουμ)*

* Ηνωμένες Πολιτείες (*RIAA Certification*): Πλατινένιος 

## Τα μέλη των Experience
Οι μουσικοί οι οποίοι ηχογράφησαν το "*The Cry of Love*" είναι οι εξής:

* **[[Τζίμι Χέντριξ]]** - κιθάρα, φωνητικά, πιάνο
* **[[Μπίλι Κοξ]]** - μπάσο
* **[[Νόελ Ρέντινγκ]]** - μπάσο στο "*My Friend*"
* **[[Μιτς Μίτσελ]]** - τύμπανα
* **[[Μπάντι Μάιλς]]** - τύμπανα στο "*Ezy Ryder*"
* **Τζούμα Σουλτάν** - κρουστά στα "*Freedom*", "*Night Bird Flying*" και "*Astro Man*"

;*Γκεστ συμμετοχές*
* **The Ghetto Fighters** - φωνητικά στο "*Freedom*"
* **Μπάζι Λίνχαρτ** - Βιμπράφωνο στο "*Drifting*"
* **Μπίλι Άρμστρονγκ** - κρουστά στο "*Ezy Ryder*"
* **[[Στιβ Γουίνγουντ]]** - φωνητικά στο "*Ezy Ryder*"
* **Κρις Γουντ** - φωνητικά στο "*Ezy Ryder*"
* **Κένι Πάιν** - δωδεκάχορδη κιθάρα στο "*My Friend*"
* **Τζίμι Μέις** - τύμπανα στο "*My Friend*"
* **Στίβεν Στιλς** - πιάνο στο "*My Friend*"
* **Πολ Καρούζο** - φυσαρμόνικα στο "*My Friend*"
* **Εμερέτα Μαρκς** - φωνητικά στο "*My Friend*"

## Παραπομπές


## Πηγές
* The Cry of Love - Jimi Hendrix | Songs, Reviews, Credits, Awards | AllMusic
* The Cry Of Love - Rolling Stone 
* The Cry of Love: The Jimi Hendrix Experience

Κατηγορία:Δισκογραφία του Jimi Hendrix
Κατηγορία:Άλμπουμ του 1971
Η Χοντρή του Θησαυρού

Η **Χοντρή**, ή πιο γνωστή ως **Χοντρή του Θησαυρού** ήταν δημοφιλής γελοιογραφία που δημοσιευόταν επί σειρά ετών στο ελληνικό περιοδικό ποικίλης ύλης ''Θησαυρός''. Επρόκειτο για μια παχύσαρκη κυρία, τεραστίων διαστάσεων, η οποία καταπίεζε τον μικροκαμωμένο σύζυγό της *Ζαχαρία*.

Πρόγονος της συγκεκριμένης γελοιογραφίας υπήρξε η *Αντζουλίνα*, μια προπολεμική εικονογραφημένη καρικατούρα του τουρκικού εντύπου *Ράμιζ*, που μεταφέρθηκε στην Ελλάδα από το σχεδιαστή Μιχάλη Γάλλια. Αργότερα το ζευγάρι συνέχισε να γελοιογραφείται και από άλλους γελοιογράφους, όπως ο Βασίλης Χριστοδούλου και ο Αρχέλαος στο περιοδικό "Οικογενειακός Θησαυρός" μέχρι το 1967.

Η *Χοντρή* είχε (ως εικόνα αλλά και περιεχόμενο) αποκτήσει συμβολικό χαρακτήρα στη λαϊκή κουλτούρα, αποδίδοντας με γλαφυρότητα και χιούμορ τις διάφορες ευτράπελες καταστάσεις, τις σκέψεις και τα βαθύτερα συναισθήματα που διέπουν τον έγγαμο βίο.

## Παραπομπές


## Εξωτερικοί σύνδεσμοι
*Σειρά γελοιογραφιών της ''Χοντρής'' 

Κατηγορία:Γελοιογραφία
Θεόδωρος Βιδάλης

Ο **Θεόδωρος Βιδάλης** είναι Έλληνας πρώην πυγμάχος, διαιτητής πυγμαχίας και διεθνής διαιτητής καλαθόσφαιρας, κομισάριος μπάσκετ και πρόεδρος του *Συνδέσμου Ελλήνων Διαιτητών Καλαθοσφαίρισης Αττικής* (ΣΕΔΚΑ)
.
Κατά την πολυετή του καριέρα διαιτήτευσε εκατοντάδες αγώνες μπάσκετ των εγχώριων και διεθνών διοργανώσεων.
Μετά τη λήξη της σταδιοδρομίας του σαν διαιτητής, ανέλαβε διάφορα διοικητικά πόστα στην υπηρεσία του αθλήματος. Ήταν νυμφευμένος αλλά η συζυγός του Στέλλα απεβίωσε από ανακοπή

## Παραπομπές


Κατηγορία:Καλαθοσφαίριση στην Ελλάδα
Κατηγορία:Έλληνες διαιτητές καλαθοσφαίρισης
Κατηγορία:Πυγμαχία
Κατηγορία:Διαιτητές καλαθοσφαίρισης ΦΙΜΠΑ
Κώστας Δήμου

Ο **Κώστας Δήμου** (Άρτα, 26 Δεκεμβρίου 1936 – 22 Απριλίου 2025) ήταν Έλληνας διεθνής διαιτητής καλαθοσφαίρισης, ο ένας από τους δύο ιδρυτές και μακροβιότερος πρόεδρος της ΟΔΚΕ και επίτιμος πρόεδρός της.

## Βιογραφία

Ως νέος έπαιξε για μικρό χρονικό διάστημα μπάσκετ στον Πειραϊκό. Διαιτήτευσε εκατοντάδες αγώνες καλαθόσφαιρας στην Ελλάδα και την Ευρώπη μεταξύ 1961 και 1981, αναδεικνυόμενος σε μία από τις πλέον εμβληματικές φυσιογνωμίες του χώρου. Ήταν παρών σε δύο Ολυμπιάδες, το 1972 και το 1980, ενώ έχει διαιτητεύσει τον τελικό του Παγκοσμίου Πρωταθλήματος το 1967 και τον τελικό των Ολυμπιακών Αγώνων το 1980 στο τουρνουά των γυναικών. Είχε διαιτητεύσει έξι Ευρωμπάσκετ Ανδρών (1965, 1967, 1969, 1971, 1975 και 1981) διευθύνοντας τρεις τελικούς (1967, 1971, 1981), όπως και σε τέσσερα Ευρωμπάσκετ Γυναικών (1968, 1970, 1972 και 1981) διευθύνοντας έναν τελικό (1981).

Ηταν οικονομολόγος στο επάγγελμα. Εργάστηκε ως Βοηθός Γενικός Διευθυντής στην Εμπορική Τράπεζα της Ελλάδας μέχρι το 1994. 

Το 1979 προχώρησε στην ίδρυση, μαζί με το Γιάννη Καραδημήτρη, της ΟΔΚΕ (Ομοσπονδία Διαιτητών Καλαθοσφαίρισης Ελλάδας), της οποίας διετέλεσε πρόεδρος επί μία ολόκληρη 20ετία.

Ήταν ο πρώτος Έλληνας και ο τρίτος Ευρωπαίος διαιτητής που εισήχθη στο "Hall of Fame" της FIBA.
Συνολικά πέντε Έλληνες (μαζί με τους Νίκο Γκάλη, Παναγιώτη Φασούλα, Παναγιώτη Γιαννάκη και Κώστα Ρήγα) είναι τα μέχρι τώρα μέλη του Hall of Fame.

Απεβίωσε στις 22 Απριλίου 2025, σε ηλικία 88 ετών.

## Τιμές
* Το 1982 όταν αποχώρησε η FIBA τον ονόμασε Επίτιμο Διαιτητή
* "Χρυσή σφυρίκτρα" της FIBA το 1982
* Επίτιμος Πρόεδρος της Κυπριακής Ένωσης Διαιτητών Μπάσκετ από το 1989
* Επίτιμος Πρόεδρος της Ελληνικής Ένωσης Διαιτητών Καλαθοσφαίρισης από το 2009

## Παραπομπές


## Εξωτερικοί σύνδεσμοι
* FIBA HALL OF FAME - Konstantinos DIMOU (GRE) 
*Έλληνας κέρινο ομοίωμα στο Hall of Fame

Κατηγορία:Έλληνες διαιτητές καλαθοσφαίρισης
Κατηγορία:Εισαχθέντες στο Hall of Fame της FIBA
Κατηγορία:Διαιτητές καλαθοσφαίρισης ΦΙΜΠΑ
Σταύρος Δουβής

Ο **Σταύρος Δουβής** (γενν. 28 Ιανουαρίου 1941) είναι Έλληνας παλαίμαχος διεθνής διαιτητής καλαθοσφαίρισης, παράγοντας του αθλήματος, καθηγητής Πανεπιστημίου και πολιτικός, πρώην Γενικός Γραμματέας Αθλητισμού. Κατάγεται από τη Μελιγού Αρκαδίας, από την πλευρά της μητέρας του.

Ο Στ. Δουβής ήταν ο πρώτος διαιτητής εν Ελλάδι που αποτόλμησε διακοπή αγώνα καλαθοσφαίρισης έως ότου εκκενωθούν οι κερκίδες από υβρίζοντες οπαδούς, στην Πάτρα το 1986, μια ενέργεια που προκάλεσε ποικίλες αντιδράσεις.
Διαιτήτευσε με επιτυχία εκατοντάδες αγώνες μπάσκετ για τα εγχώρια και τα Ευρωπαϊκά Πρωταθλήματα. Πήρε μέρος συνολικά σε 35 Τελικές φάσεις Ολυμπιακών τουρνουά και Παγκοσμίων Πρωταθλημάτων.

Υπήρξε ο ίδιος αθλητής καλαθόσφαιρας, πετοσφαίρισης και Αντισφαίρισης.
Από το 1994 είναι μέλος της τεχνικής επιτροπής της FIBA και κομισάριός της. Θήτευσε επίσης ως πρόεδρος της Ελληνικής Ομοσπονδίας Διαιτητών Καλαθόσφαιρας και της Τεχνικής Επιτροπής της Ελληνικής Αντισφαίρισης.
Ήταν διοικητικός σύμβουλος των Ολυμπιακών Αγώνων της Αθήνας (2004).

## Πηγές
*  Βιογραφικό Σταύρου Δουβή

## Παραπομπές


Κατηγορία:Έλληνες πολιτικοί του 21ου αιώνα
Κατηγορία:Καλαθοσφαίριση στην Ελλάδα
Κατηγορία:Έλληνες διαιτητές καλαθοσφαίρισης
Κατηγορία:Έλληνες αθλητές της αντισφαίρισης
Κατηγορία:Διαιτητές καλαθοσφαίρισης ΦΙΜΠΑ
Λετονικές βουλευτικές εκλογές 2014

Οι **βουλευτικές εκλογές** διεξήχθησαν στη Λετονία στις 4 Οκτωβρίου 2014. Οι προηγούμενες εκλογές έγιναν το 2011, αλλά σύμφωνα με το Σύνταγμα της χώρας, η κοινοβουλευτική περίοδος μειώνεται σε μόλις τρία χρόνια μετά από πρόωρες εκλογές (οι εκλογές του 2011 διεξήχθησαν ένα χρόνο μετά τις προηγούμενες).

## Προεκλογική εκστρατεία
Στις 27 Δεκεμβρίου 2013, το Μεταρρυθμιστικό Κόμμα ανακοίνωσε εκλογική συνεργασία με τον κυβερνητικό του εταίρο, το κόμμα «Ενότητα», με τα πιο προβεβλημένα στελέχη του Μεταρρυθμιστικού Κόμματος να κατεβαίνουν με το κόμμα «Ενότητα». Στις 16 Ιουλίου 2014 το Σοσιαλδημοκρατικό Εργατικό Κόμμα υπέγραψε συμφωνία συνεργασίας με τη Λετονική Ένωση Περιφερειών.

Το κύριο κόμμα της συμμαχίας του Κέντρου, το Σοσιαλδημοκρατικό Κόμμα «Αρμονία» κατέβηκε στις εκλογές με ξεχωριστή λίστα, ενώ το άλλο μέλος της συμμαχίας, το Λετονικό Σοσιαλιστικό Κόμμα, ανακοίνωσε στις 20 Ιουλίου 2014 ότι δεν θα πάρει μέρος στις εκλογές.

## Αποτελέσματα

## Παραπομπές


2014
Κατηγορία:Εκλογές του 2014
Μαρίενπλατς

Η **Μαρίενπλατς** (γερμ.: *Marienplatz*, "Πλατεία της (Παρθένου) Μαρίας") είναι η κεντρική πλατεία του Μονάχου, το κέντρο τόσο της σύγχρονης πόλης όσο και του παλαιότερου, πεζοδρομημένου σήμερα, τμήματός της. Αποτελεί κεντρική πλατεία του Μονάχου από το 1158.

Η Μαρίενπλατς βρίσκεται στην παλιά πόλη και κατά το Μεσαίωνα αποτελούσε αγορά και σημείο διεξαγωγής αγώνων και τουρνουά. Πήρε το όνομά της από μια Στήλη της Παρθένου Μαρίας (*Mariensäule*) που ανεγέρθηκε στο κέντρο της το 1638, για να εορταστεί το τέλος της Σουηδικής κατοχής μετά τον Τριακονταετή Πόλεμο. Επάνω στη στήλη βρίσκεται ένα χρυσό άγαλμα της Παναγίας, που την απεικονίζει πάνω σε μια ημισέληνο ως "Βασίλισσα των Ουρανών" και αρχικά βρισκόταν στη Φράουενκιρχε.

Σήμερα στην πλατεία κυριαρχεί το Νέο Δημαρχείο του Μονάχου, κτισμένο στα τέλη του 19ου αιώνα, και το τεράστιο γκλόκενσπιλ στον βόρειο πύργο του, που έλκει χιλιάδες επισκέπτες κάθε χρόνο. Στην ανατολική πλευρά βρίσκεται το Παλαιό Δημαρχείο, γοτθικού ρυθμού. Η πεζοδρομημένη περιοχή μεταξύ της Κάρλσπλατς και της Μαρίενπλατς φιλοξενεί πολυκαταστήματα, εστιατόρια και άλλες επιχειρήσεις και αποτελεί δημοφιλή τουριστική διαδρομή της πόλης. Η πλατεία έχει περίπου 100 μέτρα μήκος και 50 μέτρα πλάτος.

## Εξωτερικοί σύνδεσμοι

* Επίσημη σελίδα 

Κατηγορία:Μόναχο
Κατηγορία:Πλατείες στη Γερμανία
Λας Μέδουλας

To **Λας Μέδουλας** (ισπανικά: *Las Médulas*, γαλικιανά: *As Médulas* ή *As Meduas*) είναι μια ιστορική τοποθεσία δίπλα πόλη Πονφεράδα της περιοχής Ελ Μπιέρθο (επαρχείατης Λεόν, Καστίλη και Λεόν, Ισπανία), που ήταν το πιο σημαντικό ορυχείο χρυσού στη Ρωμαϊκή αυτοκρατορία. Το 1997 χαρακτηρίστικε από την UNESCO ως μνημείο παγκόσμιας κληρονομιάς.

Το εντυπωσιακό τοπίο του Λας Μέδουλας είναι αποτέλεσμα της *ρούινα μόντιουμ*, μιας ρωμαϊκής τεχνικής εξόρυξης που περιγράφτηκε από τον Πλίνιο τον Πρεσβύτερο το 77 μ.Χ. Η τεχνική που χρησιμοποιήθηκε ήταν ένας τύπος υδραυλικής εξόρυξης που περιελάμβανε την υπόσκαψη του βουνού με μεγάλες ποσότητες νερού. Η παροχή του νερού γινόταν με μεταφορά ανάμεσα σε υδάτινες λεκάνες. Τουλάχιστον επτά μακριά υδραγωγεία αντλούσαν τα υδάτινα ρέματα της περιοχής Λα Καμπρέρα (όπου οι βροχοπτώσεις στα ορεινά είναι σχετικά υψηλές) σε διάφορα υψόμετρα.Τα ίδια υδραγωγεία χρησίμευαν και για το πλύσιμο των εκτεταμένων αποθεμάτων χρυσού.

## Παραπομπές


## Εξωτερικοί σύνδεσμοι

* Ιστοσελίδα του Ιδρύματος Λας Μέδουλας με πολλές πληροφορίες
* Φωτογραφίες και περιγραφή της μεταλλευτικής μεθόδου 
*Ισπανικός ιστότοπος αφιερωμένος στη ρωμαϊκή τεχνολογία 

Κατηγορία:Μνημεία Παγκόσμιας Κληρονομιάς στην Ισπανία
Κατηγορία:Καστίλη και Λεόν
Α΄ Κατηγορία ποδοσφαίρου ανδρών Αζερμπαϊτζάν

Η **Α΄ Κατηγορία** ποδοσφαίρου ανδρών Αζερμπαϊτζαν (αζερικά: *Azərbaycan Birinci Divizionu*) είναι το δεύτερο υψηλότερο επαγγελματικό ποδοσφαιρικό τμήμα στο Αζερμπαϊτζάν. Ιδρύθηκε το 1992 και διοργανώνεται κάθε χρόνο απο την Ένωση Επαγγελματικού Ποδοσφαίρου Αζερμπαϊτζάν (LFP), υπό την αιγίδα της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA).

## Ιστορία
Μετά την δυάλιση της ΕΣΣΔ και την κατάργηση του Σοβιετικού πρωταθλήματος αποφασίστηκε από τις τοπικές ομάδες η ίδρυση ενώς τοπικού πρωταθλήματος στο ανεξάρτητο πλέον Αζερμπαϊτζάν. Έτσι αποτελεί σήμερα την δεύτερη κατηγορία ποδοσφαίρου στο Αζερμπαϊτζάν με πρώτη να είναι η Πρέμιερ Λίγκ.

## Ομάδες σεζόν 2014-15
*Νεφτσάλα
*Καραμπάκ 
*Ράβαν Μπακού
*Αγκσού 
*Μπακίλι
*Τουράν-Τ- 
*Μίλ-Μουγκαν
*Ζίρα 
*Κέπεζ 
*Σαχντάγκ 
*Λοκομοτίβ-Μπιλαχάρι 
*MOIK Μπακού
*Σούσα 
*Σεμκίρ
*Γκόγιεζεν 
*Ενερτζέτικ

## Παραπομπές


## Εξωτερικοί σύνδεσμοι
*

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Πρωταθλήματα ποδοσφαίρου ανά χώρα
Εθνική Τρινιντάντ και Τομπάγκο (ποδόσφαιρο ανδρών)

Η **εθνική ομάδα ποδοσφαίρου του Τρινιντάντ και Τομπάγκο** εκπροσωπεί το Τρινιντάντ και Τομπάγκο σε διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Τρινιντάντ και Τομπάγκο (TTFA). Το Τρινιντάντ και Τομπάγκο αγωνίζεται σε διοργανώσεις της CONCACAFκαι της CFU. ***Ο καλύτερος παίχτης της είναι ο [[Λίβαϊ Γκαρσία]]. Ο οποίος μετρά 8 γκολ για την εθνική του ομάδα***

## Ιστορία
### Παγκόσμιο Κύπελλο
Η εθνική ομάδα του Τρινιντάντ και Τομπάγκο έχει αγωνιστεί στο Παγκόσμιο Κύπελλο της FIFA. Η μοναδική φορά, κατά την οποία οι *Soca Warriors* κατάφεραν να προκριθούν σε τελική φάση Παγκοσμίου Κυπέλλου, ήταν το 2006, αφού επικράτησαν στους δύο διηπειρωτικούς αγώνες μπαράζ (CONCAFAF / AFC), εναντίον του Μπαχρέιν με συνολικό σκορ 2-1.

### Διοργανώσεις CONCACAF
Η ομάδα κατάφερε να προκριθεί στο Γκολντ Καπ οκτώ φορές, σημειώνοντας την καλύτερή της επιδόση το 2000, αφού έφθασε στα ημιτελικά, τερματίζοντας στην 3η θέση.

#### Διοργανώσεις CFU
Η εθνική ομάδα του Τρινιντάντ και Τομπάγκο έχει γνωρίσει μεγάλη επιτυχία στο Κύπελλο Καραϊβικής, έχοντας κατακτήσει οκτώ φορές το κύπελλο και ήταν φιναλίστ σε τέσσερις περιπτώσεις.

## Στατιστικά
Η υψηλότερη θέση στην Παγκόσμια κατάταξη της FIFA ήταν η 25η τον Ιούνιο του 2001, ενώ η χαμηλότερη ήταν η 106η τον Οκτώβριο του 2010.

## Παραπομπές


## Εξωτερικοί σύνδεσμοι

* Επίσημη ιστοσελίδα 

Τρινινταντ και Τομπαγκο
Κατηγορία:Ποδόσφαιρο στο Τρινιντάντ και Τομπάγκο
Εθνική Τζαμάικας (ποδόσφαιρο ανδρών)

Η **εθνική ομάδα ποδοσφαίρου της Τζαμάικας** εκπροσωπεί την Τζαμάικα σε διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Τζαμάικας (JFF). Η Τζαμάικα είναι ιστορικά μία από τις κορυφαίες ομάδες στη ζώνη της CONCACAF.
                                   
## Ιστορία
### Παγκόσμιο Κύπελλο
Η Τζαμάικα αποτελεί το μικρότερο έθνος, του οποίου η ομάδα κατάφερε να σκοράρει και να κερδίσει σε αγώνα Παγκοσμίου Κυπέλλου, στην ήττα με 3-1 εναντίον της Κροατίας και εν συνεχεία στη νίκη επί της Ιαπωνίας με 2-1. Η Τζαμάικα είναι, επίσης, μαζί με τις ΗΠΑ και την Κόστα Ρίκα, μια από τις ελάχιστες ομάδες από την περιοχή της CONCACAF που κατάφεραν να αποσπάσουν ισοπαλία μέσα στο Στάδιο Αστέκα του Μεξικού, σε αγώνα προκριματικών Παγκοσμίου Κυπέλλου.

### Διοργανώσεις CONCACAF
Η εθνική ομάδα της Τζαμάικας έχει καταφέρει να φτάσει έως το τελικό του Γκολντ Καπ.

#### Διοργανώσεις CFU
Η Τζαμάικα έχει κατακτήσει 5 φορές το Κύπελλο Καραϊβικής (1991, 1998, 2005, 2008, 2010).

## Στατιστικά
Η υψηλότερη θέση στην Παγκόσμια κατάταξη της FIFA ήταν η 27η τον Αύγουστο του 1998, ενώ η χαμηλότερη ήταν η 116η τον Οκτώβριο του 2008.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδόσφαιρο στην Τζαμάικα
Τζαμαικα
Εθνική Κούβας (ποδόσφαιρο ανδρών)

Η **εθνική ομάδα ποδοσφαίρου της Κούβας** εκπροσωπεί την Κούβα σε διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Κούβας (AFC). Έδρα της ομάδας αποτελεί το Στάδιο Πέδρο Μαρέρο που βρίσκεται στην πρωτεύουσα Αβάνα.

## Ιστορία
### Παγκόσμιο Κύπελλο
Η Κούβα ήταν η πρώτη ομάδα της Καραϊβικής, η οποία αγωνίστηκε σε Παγκόσμιο Κύπελλο, το 1938. Εκεί, απέκλεισε τη Ρουμανία, με τον πρώτο αγώνα να τελειώνει ισόπαλος 3–3 και στον επαναληπτικό να επικρατεί με σκορ 2–1. Εν συνεχεία, στα προημιτελικά αποκλείστηκε από τη Σουηδία, καθώς ηττήθηκε με σκόρ 8–0. Από τότε, η Κούβα δεν συμμετείχε ξανά σε Παγκόσμιο Κύπελλο.

### Πρωτάθλημα ΚΟΝΚΑΚΑΦ
Η εθνική ομάδα της Κούβας, στις δύο φορές που προκρίθηκε στο Πρωτάθλημα ΚΟΝΚΑΚΑΦ, κατάφερε να φτάσει έως την 4η θέση, το 1971, ενώ το 1981 κατέλαβε την 5η θέση.

#### Πρωτάθλημα ΝΑΦΚ
Στο Πρωτάθλημα ΝΑΦΚ η Κούβα ήταν φιναλίστ το 1947, ενώ το 1949 κατέλαβε την τρίτη θέση.

#### Κύπελλο Καραϊβικής
Η Κούβα κατεκτησε το Κύπελλο Καραϊβικής το 2012, ενώ ήταν φιναλίστ το 1996, το 1999 και το 2005.

## Στατιστικά
Η υψηλότερη θέση στην Παγκόσμια κατάταξη της FIFA ήταν η 122η στις 18 Σεπτεμβρίου του 2014, ενώ η χαμηλότερη ήταν η 175η τον Δεκέμβριο του 1994.

## Παραπομπές


## Εξωτερικοί σύνδεσμοι

* Η εθνική Κούβας στη FIFA 

Κατηγορία:Ποδόσφαιρο στην Κούβα
Κουβα
Εθνική Βόρειου Βιετνάμ (ποδόσφαιρο ανδρών)

Η **εθνική ομάδα ποδοσφαίρου του Βορείου Βιετνάμ** εκπροσωπούσε τη Λαϊκή Δημοκρατία του Βιετνάμ σε διεθνείς ποδοσφαιρικούς αγώνες μεταξύ 1949 και 1975. Οι περισσότεροι διεθνείς αγώνες του Βορείου Βιετνάμ ήταν εναντίον άλλων σοσιαλιστικών χωρών.

## Ιστορία
Το ποδόσφαιρο εισήχθη στο Βιετνάμ στα τέλη του 19ου αιώνα από Ευρωπαίους ναυτικούς και στρατιώτες. Κατά τη διάρκεια του πολέμου του Βιετνάμ, το κράτος χωρίστηκε σε δύο, τη Λαϊκή Δημοκρατία του Βιετνάμ, γνωστή ως Βόρειο Βιετνάμ και τη Δημοκρατία του Βιετνάμ, την επονομαζόμενη και ως Νότιο Βιετνάμ, με κάθε χώρα να έχει ξεχωριστή εθνική ομάδα.

Ο πρώτος διεθνής αγώνας του Βορείου Βιετνάμ ήταν με την Κίνα, το 1956, υπό την καθοδήγηση του προπονητή Τρουόνγκ Ταν Μπου, με τελικό αποτέλεσμα 5-3 υπέρ του Βορέίου Βιετνάμ.

### Παγκόσμιο Κύπελλο
Η εθνική Βορείου Βιετνάμ δεν έλαβε μέρος σε καμία διοργάνωση Παγκοσμίου Κυπέλλου της FIFA (προκριματικά, τελική φάση).

### Ασιατικό Κύπελλο
Το Βόρειο Βιετνάμ δεν έλαβε μέρος σε καμία διοργάνωση Ασιατικού Κυπέλλου της AFC (προκριματικά, τελική φάση).

## Παραπομπές


## Εξωτερικοί σύνδεσμοι

* Αρχείο του RSSSF
* Βαθμολογία Elo

Κατηγορία:Ποδόσφαιρο στο Βιετνάμ
Βορειο Βιετναμ
Αθανάσιος Παπαδόπουλος

[δεξιά|200 px|μικρογραφία|Η οικία του Αθανάσιου Παπαδόπουλου, όπως σώζεται στο [Δήμος Αιγάλεω|Αιγάλεω Αττικής]]Ο **Αθανάσιος Παπαδόπουλος** (Κυδωνίες, Μικρά Ασία, 1888-Αιγάλεω, 18 Ιουλίου 1964) ήταν μικρασιάτης ελληνικής καταγωγής, ο πρώτος στα χρονικά εκλεγμένος δήμαρχος της πόλης του Αιγάλεω (τότε Κοινότητα "*Νέων Κυδωνιών*").
## Τα πρώτα χρόνια
Ο Αθ. Παπαδόπουλος καταγόταν από εύπορη δεκαμελή οικογένεια (3 αγόρια, 5 κορίτσια), αφού ο πατέρας του Γρηγόριος Παπαδόπουλος ήταν φαρμακοποιός και ο θείος του ιατρός στον Πάνορμο. Ύστερα μάλιστα από παρότρυνση του τελευταίου, ο Παπαδόπουλος μετέβη στην Κωνσταντινούπολη όπου σπούδασε στη *Σχολή Γλωσσών και Εμπορίου* του Οικουμενικού Πατριαρχείου. Εν συνεχεία παρέμεινε και εργάσθηκε στην *Πόλη*, σαν υπάλληλος εμπορικής εταιρείας. Το 1922 ξέσπασε στην Τουρκία η Μικρασιατική Καταστροφή και οι συγγενείς του εκδιώχθηκαν ως πρόσφυγες στην ηπειρωτική Ελλάδα. Ένα χρόνο μετά (1923) τους ακολούθησε και ο ίδιος, μετά την ανταλλαγή των πληθυσμών. Αρχικά απασχολήθηκε ως λογιστής στην Εταιρεία Μεταλλουργείων Λαυρίου, Στις 30 Απριλίου του 1930 η οικογένειά του μεταστεγάσθηκε στο Αιγάλεω.
## Δημόσιος βίος
Τέσσερα χρόνια αργότερα, στις δημοτικές εκλογές της 11ης Φεβρουαρίου του 1934 εκλέχθηκε πανηγυρικά πρώτος Πρόεδρος της τότε Κοινότητας (από το 1943 Δήμος Αιγάλεω) και αγωνίσθηκε σκληρά για να εγκαταστήσει σε αυτήν τις αρχικές στοιχειώδεις δομές. Προΐστατο 15μελούς κοινοτικού συμβουλίου, αναλαμβάνοντας πολλές πρωτοβουλίες που προσέδωσαν στην παραγκούπολη που παρέλαβε τα πρώτα χαρακτηριστικά συγκροτημένης κοινωνίας. Η σύνθεση του πρώτου κοινοτικού συμβουλίου ήταν η εξής: *Αθανάσιος Παπαδόπουλος (πρόεδρος), Νίκος Προπατορίδης, Σ. Τζαβαρής, Ιωάννης Σταματάκης, Θ. Γεωργιάδης, Σ. Κατερινάκης*, Σωσίπατρος Μώρος, *Π. Παντελιάδης, Χ. Μαραμενίδης, Ιωάννης Σουρμελής, Σάββας Τσινόπουλος, Ιωάννης Μουτάφης, Α. Πασχάλης.* Η δικτατορία του Ι. Μεταξά, λόγω του σημαντικού έργου που είχε επιτελέσει ο Αθ. Παπαδόπουλος, δεν τον αντικατέστησε άμεσα, αλλά μόλις στα τέλη του 1939, οπότε στο δημοτικό θώκο τον διαδέχθηκε ο γυναικολόγος ιατρός Γεώργιος Κουρούσης.

## Προσωπική ζωή
Ο Αθ. Παπαδόπουλος παντρεύτηκε στα 1927 την (πρώτη) σύζυγό του Ανδρομάχη Χριστοδούλου με την οποία απέκτησε στα 1928 μια κόρη, την Ευαγγελία (Βιβή). Το 1932 η γυναίκα του απεβίωσε και πέντε χρόνια μετά (1937) ήρθε σε δεύτερο γάμο με την Αγάθη Σπαντούρου, με την οποία απέκτησε μια ακόμη κόρη, τη Δέσποινα (Νέλη), το 1939. Ο Αθανάσιος Παπαδόπουλος απεβίωσε στις 18 Ιουλίου του 1964, σε ηλικία 76 ετών.

## Δείτε επίσης
* Θανάσης Παπαδόπουλος (αποσαφήνιση)

## Πηγές
* Ευγενία Μπουρνόβα, "*Από τις Νέες Κυδωνίες στο Δήμο Αιγάλεω*", σελ. 115 ("Πλέθρον" & Δήμος Αιγάλεω, 2002)
* Μαρία Ι. Βαμβακοπούλου, "*Αιγάλεω, οι Δρόμοι της Προσφυγιάς*", σελ. 75 & 128

## Παραπομπές


Κατηγορία:Δήμαρχοι Αιγάλεω
Κατηγορία:Μικρά Ασία
Κατηγορία:Μικρασιατικός Ελληνισμός
Bionic (λογισμικό)

Η βιβλιοθήκη **Bionic libc** είναι μια υλοποίηση της C πρότυπης βιβλιοθήκης (BSD). Η ανάπτυξη της βιβλιοθήκης ξεκίνησε από την Google για να χρησιμοποιηθεί στα λειτουργικά συστήματα Android  τα οποία βασίζονται στον πυρήνα Linux. Η βιβλιοθήκη Bionic παρέχει λειτουργίες σχετικές με τον πυρήνα του Linux. Σήμερα η ανάπτυξη της βιβλιοθήκης συνεχίζεται ανεξάρτητα με την ανάπτυξη του πηγαίου κώδικα της πλατφόρμας Android.

## Γενικά
Γενικά οι στόχοι της βιβλιοθήκης Bionic συνοψίζονται στα:

* BSD ελεύθερη άδεια, μια προσπάθεια της Google να αποδεσμεύσει το λειτουργικό Android από τους περιορισμούς της άδειας GPL και LGP:
** Το Android βασίζεται στον πυρήνα linux το οποίο έχει ελεύθερη άδεια GNU (GPL) έκδοση 2.
** Η πιό διαδεδομένη βιβλιοθήκη της γλώσσας C για τον πυρήνα του Linux είναι η πρότυπη βιβλιοθήκη C και η uClibc οι οποίες έχουν ελεύθερη άδεια LGPL. Η LGPL σε αντίθεση με την GPL επιτρέπει δυναμικό linking αλλά δεν επιτρέπει στατικό linking εμπορικού (μη ελεύθερου) λογισμικού.
* Μικρό μέγεθος: Η βιβλιοθήκη Bionic είναι μικρότερη από την GNU πρότυπη βιβλιοθήκη C (glibc) και λίγο μικρότερη από την uClibc.
* Ταχύτητα: Η βιβλιοθήκη Bionic είναι σχεδιασμένη για επεξεργαστές με χαμηλές επιδόσεις λειτουργίας (όπως οι επεξεργαστές των κινητών τηλεφώνων-συσκευών).

Προτείνεται η χρήση της βιβλιοθήκης Bionic με την βιβλιοθήκη NDK (Native Development Kit) του Android.

## Δυνατότητες και περιορισμοί
Η βιβλιοθήκη Bionic έχει διάφορους περιορισμούς σε σύγκριση με την βιβλιοθήκη glibc το οποίο πηγάζει από το γεγονός ότι η Bionic έχει σχεδιαστεί για το Android. Μερικοί από τους περιορσισμούς είναι:

* Η βιβλιοθήκη Bionic δεν συμπεριλαμβάνει διαχείριση εξαιρέσεων της C++ (exception handling). Αυτό οφείλεται στο ότι οι εφαρμογές Android είναι κυρίως γραμμένες σε γλώσσα Java όπου και γίνεται η διαχείριση εξαιρέσεων.
* Η βιβλιοθήκη Bionic δεν περιλαμβάνει της βιβλιοθήκη STL. Αν οι προγραμματιστές χρειάζονται δυνατότητες της STL θα πρέπει να την συμπεριλάβουν ξεχωριστά.
* Η βιβλιοθήκη Bionic δεν υποστηρίζει wide characters.
* Μερικές συναρτήσεις POSIX και ορισμένες επικεφαλίδες (headers) για κλήσεις συστήματος είναι υλοποιημένες ως κενοί μέθοδοι (method stubs) ή ενθυλακώνουν (wrappers) λειτουργίες συσχετιζόμενες με το λειτουργικό Android (και σε κάποιες περιπτώσεις έχουμε μη αναμενόμενη/επιθυμητή συμπεριφορά).
* Στο Android Jelly Bean MR1 (4.2), στο μεταγλωτισμένο κώδικα της bionic υπάρχει και υποστήριξη της βιβλιοθήκης glibc, για συναρτήσεις όπως `strcpy()` `strcat()` και`memcpy()` όπου υπάρχει έλεγχος για υπερχείλιση των buffers (έλεγχος κατά την διάρκεια της μεταγλώττισης). Αυτή η δυνατότητα είναι διαθέσιμη για εφαρμογές οι οποίες έχουν μεταγλωττιστεί με τον GNU gcc μεταγλωττιστή για επεξεργαστές Arm.

## Παραπομπές


## Εξωτερικοί σύνδεσμοι
* 
* Developer home page for Android
* Android Native Development Kit (NDK) home page
* Bionic sources (Github mirror of the official repository)
* Bionic notes on eLinux.org

Κατηγορία:Προγραμματισμός